साउथ की पॉपुलर एक्ट्रेस संगीता बालन को लेकर एक बड़ी खबर सामने आई है । संगीता को पुलिस ने जिस्मफरोशी के धंधे में लिप्त होने के चलते अरेस्ट कर लिया है । आरोप है कि संगीता पानायुपर के प्राइवेट रिजॉर्ट में चल रहे सेक्स रैकेट में शामिल थीं।

संगीता के अलावा इस धंधे में कुछ और एक्ट्रेस का नाम भी सामने आया है । पुलिस ने स नाम के एक शख्स को भी अरेस्ट किया है । टीओआई की रिपोर्ट के मुताबिक, पुलिस को रिजॉर्ट में चल रहे जिस्मफरोशी के धंधे को लेकर सूचना मिली थी ।

इसके बाद रिजॉर्ट में छापेमारी की गई । पुलिस के मुताबिक, इस धंधे में ज्यादातार नॉर्थ इंडिया की लड़कियां शामिल थीं । संगीता और सुरेश को एगमोर चीफ मेट्रोपॉलेटियन मजिस्ट्रेट के सामने पेश किया गया। इसके बाद दोनों को जेल भेज दिया गया है।

बता दें कि संगीता सन टीवी के पॉपुलर टीवी शो वानी रानी से पॉपुलर हुई थीं । इसमें उन्होंने डबल रोल निभाया था । संगीता ने 1996 में फिल्म ‘करुप्पा रोजा’ से डेब्यू किया था । फिल्मों के अलावा संगीता कई टीवी सीरियल कर चुकी हैं ।

संगीता ने बॉलीवुड एक्ट्रेस यामी गौतम के साथ काम किया है। वहीं, साउथ में श्रीकुमार, गुहान शानमुगम और मानस चावली जैसे कलाकारों के साथ काम कर चुकी हैं। यह पहली बार नहीं है जब जिस्मफरोशी के धंधे में कोई एक्ट्रेस फंसी हो ।

इससे पहले श्वेता बसु प्रसाद का मामला काफी गर्माया था । साथ ही शर्लिन चोपड़ा, मिष्टी मुखर्जी, कन्नड़ एक्ट्रेस यमुना, भुवनेश्वरी, तेलुगु एक्ट्रेस सायरा बानो, नीतू अग्रवाल, दिव्या श्री और तमिल एक्ट्रेस ऐश अंसारी का नाम सामने आ चुका है ।>